ພິທີເປີດນຳໃຊ້ຕຶກອົບຮົມແພດເດັກ
- 16 ມ.ກ
ໃນທ້າຍອາທິດຜ່ານມາ ທີ່ໂຮງໝໍເດັກໄດ້ຈັດພິທີເປີດນຳໃຊ້ຕຶກອົບຮົມແພດເດັກຂື້ນ ໂດຍມີທ່ານ ຮສ ດຣ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ໄດ້ເຂົ້າຮ່ວມເປັນປະທານ ໃນພິທີເປີດການນຳໃຊ້ຕຶກອົບຮົມແພດເດັກ, ຊື່ງໄດ້ຮັບການສະໜັບສະໜູນເງິນຊ່ວຍເຫຼືອລ້າຈາກລັດຖະບານ ສ. ເກົາຫຼີ ຜ່ານອົງການກອຍກາ ໃນໂຄງການໄອໂຮບ. ຈຸດປະສົງແມ່ນເພື່ອພັດທະນາ ແລະ ບັນລຸໜຶ່ງໃນບັນດາຕົວຊີ້ວັດທີ່ເປັນບູລິມະສິດທາງດ້ານຂະແໜງສາທາລະນະສຸກທີ່ຮັບຮອງໂດຍສະພາແຫ່ງຊາດ, ເພື່ອເປັນສະຖານທີ່ຝຶກອົບຮົມໃຫ້ແກ່ແພດຊ່ຽວຊານເດັກ ນັກສຶກສາວິທະຍາໄລວິທະຍາສາດສຸຂະພາບ. ເຊີ່ງໃນພິທີມີບັນດາຫົວໜ້າຫ້ອງການ, ຫົວໜ້າກົມ, ສະຖາບັນ, ໂຮງໝໍ, ມະຫາວິທະຍາໄລ ແລະ ສູນຕ່າງໆອ້ອມຂ້າງກະຊວງສາທາລະນະສຸກເຂົ້າຮ່ວມຢ່າງພ້ອມພຽງ. ນອກຈາກນັ້ນຍັງມີພາກສ່ວນອົງການຈັດຕັ້ງສາກົນຄື ທ່ານຫົວໜ້າກົມອາຊີປາຊີຟິກ ແລະ ອາເມລິກາ, ກະຊວງການຕ່າງປະເທດ, ກະຊວງແຜນການ ແລະ ການຮ່ວມມື, ສະຖານທູດ ເກົາຫຼີ, ອົງການກອຍກາ, ໂຄງການໄອໂຮບ, ນາຍບ້ານໂພນສະຫວ່າງ, Health Frontier, HI ແລະ REI ກໍ່ໄດ້ເຂົ້າຮ່ວມ